Twee top kykNET kanale nou beskikbaar in die VK
Goeie nuus vir Suid-Afrikaners in Brittanje wat lief is vir Afrikaans is die nuus dat hulle nou twee kykNet kanale op Freeview televisie in die Verenigde Koninkryk kan opvang.
Twee gewilde Suid-Afrikaanse kykNET kanale is nou beskikbaar op Freeview HD se 247 kanaal in Brittanje.
Die nuwe diens van kykNET sal mense wat Afrikaans in the VK wil geniet die kans gee om presies dieselfde programme te sien as hul vriende in Suid-Afrika. Dit sluit in geselsprogramme, kook-pramme, verskeidenheidsprogramme, musiek en plaaslike Suid-Afrikaanse dramas. En dit alles teen 'n maandelikse koste van net £10.
Behalwe vir kykNET se meester-kanaal, is the tweede kanaal wat nou beskikbaar is kykNET NOU! Hierdie kanaal is volgepak met egte Afrikaanse musiek en videos deur gewilde Afrikaanse sangers.
Al wat mens moet doen om die twee kykNET kanale te ontvang is om 'n Freeview apparaat aan te skaf of 'n TV te hê met Freeview tegnologie. Jou inskrywing op die kanaal is beskikbaar op kykNET se inskryf-portaal by www.subscribetokyknet.co.uk.
M-Net se direkteur vir Afrikaanse kanale, Karen Meiring, meen die skuif na die VK is logies omdat M-NET al baie versoeke gekry het om kykNET na die VK te bring. "Die feit dat ons kykNET in die VK beskikbaar stel is bewys van die feit dat ons sensitief is vir die behoeftes van ons gehore – en ons potensiële gehore. En dit maak nie saak waar hulle is nie."
'n Voorbeeld van een van die dramas wat nou in die VK beskikbaar is, is Bloedbroers. Ja, ons weet bloed is dikker as water. In hierdie reeks – wat afspeel in die tyd van die Afrikaner se ontwikkeling tussen 1914 en 1948 – volg ons die verhaal van vier arm wit mynwerkers wat betrokke raak in die 1914 Rebellie.
Of volg Buurtwag! Elke woonbuurt het mos 'n buurtwag. Hier volg ons die storie van die Bester familie. As jong paartjie trek hulle Kaap toe omdat hulle voel hulle sal baie veiliger in die Kaap kan leef. Hulle leer gou dat selfs die Kaap sy deel van misdaad ervaar. En baie gou raak hulle self betrokke in die onvoorspelbare doen en late van die plaaslike buurtwag.
Concentration camps in the South African War: Here are the facts
British Conservative MP Jacob Rees-Mogg's statements regarding concentration camps in South Africa are riddled with inaccuracies, says Fransjohan Pretorius.